ПРОГРАМА
ЗА ПУБЛИЧНО-ЧАСТНО ПАРТНЬОРСТВО
ЗА РЕАЛИЗАЦИЯ НА МАЛКИ БЛАГОУСТРОЙСТВЕНИ ПРОЕКТИ
НА ОБЩИНА ЗЛАТОГРАД
 

Настоящата програма предвижда, чрез насърчаване на гражданското участие и прилагане на механизма на публично-частното партньорство, да се реализират благоустройствени мероприятия върху обекти, представляващи общинска собственост на територията на Община Златоград.

Програмата е документ, който може да бъде променян и допълван с решение на Общински съвет.

Програмата е разработена, в съответствие със съществуващата законова рамка и програмни документи, а именно :

· Общински план за развитие на Община Златоград 2014-2020 г.

· Областен план за развитие.

· Закон за местното самоуправление и местната администрация;
· Закон за публично-частното партньорство;

· Правилник за прилагане на Закона за публично-частното партньорство;

· Закон за устройство на територията;

· Закон за регионалното развитие;

· Закон за публичните бюджети. 
Настоящата програма цели:
· Да наложи устойчив модел на обществено-частно партньорство между Община Златоград и физически и юридически лица, при извършването на дейности по благоустрояване;

· Да формира механизми за ефективно управление и стопанисване на откритите пространства в Община Златоград, които са със статут на публична общинска собственост;
· Да насърчи гражданското участие в процесите на изграждане и опазване на общинското имущество.
ОБХВАТ,  ДОПУСТИМИ ПРОЕКТИ И ДЕЙНОСТИ
Програмата е насочена основно към реализация на дейности, в две направления, по благоустрояване, озеленяване и поддържане на вътрешно-квартални, междублокови, алейни пространства и подходи към отделни имоти, в улична регулация, на територията на Община Златоград.
Направление 1: Реализация на мероприятия, с цел подобряване на  инфраструктурата и осъществяване на контрол по нейното опазване.
Допустими дейности:
· Поддръжка и ремонт на прилежащи тротоарни площи – подмяна на тротоарни плочи, настилки, монтаж на нови плочи, подравняване на площите и др.;
· Изграждане на подпорни стени;

· Изграждане на водопроводи, канализации и услуги, свързани с тази инфраструктура;

· Изграждане на отводнителни канали и дъждоприемни решетки;
· Поддръжка и възстановяване на пешеходни пътеки и алеи;

· Изграждане на подходи към съществуващи имоти-гаражи, дворове и др.;

· Монтиране на оградни елементи;

· Ремонт и поддържане на детски площадки.

· Осигуряване на достъпност чрез рампи и др.
Направление 2 : Реализация на мероприятия по озеленяване и почистване на прилежащи терени, като част от благоустрояването на откритите пространства.
 
Допустими дейности:
· Засаждане на дървесна и храстова растителност;

· Обособяване на вътрешноблокови и вътрешноквартални градини и цветни петна – изравняване, затревяване, почистване, направа и монтаж на пейки и др.;

· Почистване на зелени площи и прилежащи към имотите терени;

· Почистване на стари замърсявания и микросметища.

ИЗТОЧНИЦИ НА ФИНАНСИРАНЕ И РЕСУРСНО ОСИГУРЯВАНЕ 
· Общински бюджет, в това число Програма за капиталовите разходи на Община Златоград  за съответната календарна година;

· Съфинансиране от физически и юридически лица, както и дарения;
· Принос в материали и/или труд от физически и юридически лица.

УСЛОВИЯ ЗА ОДОБРЯВАНЕ НА ПРОЕКТИ
· Обектът, който се благоустроява следва да е общинска собственост;

· Дейностите, предложени за изпълнение да са сред допустимите по двете направления;

· Да е осигурено дялово участие на физически или юридически лица в реализацията на дейностите – финансово или нефинансово (труд, транспорт и др.), в размер не по-малък от 25 % от общата стойност на проекта;

· Обектът да е изпълним, съгласно указанията на комисията, назначена със Заповед на Кмета на Общината, която разглежда постъпилите предложения;

· Не се допуска повече от едно предложение за един обект, в рамките на една календарна година;

· Размерът на финансиране на малките благоустройствени дейности да е в границите от 1 000 до 10 000 лева;
· За всички допустими дейности по съответния проект да бъдат издадени необходимите строителни документи.

УСЛОВИЯ, НА КОИТО ТРЯБВА ДА ОТГОВАРЯ КАНДИДАТЪТ
Право да кандидатстват с проекти имат следните физически и юридически лица:

· Инициативна група от граждани, която е формална група от физически лица, обединени от идеята и заинтересовани от решаването на конкретен проблем, свързан с подобряване на средата за обитаване в даден квартал, жилищен блок, комплекс и др. Тя се представлява от физическо лице, с което се сключва договор за реализация на проекта;
· Неправителствени организации;
· Търговски дружества;
· Читалища, училищни настоятелства и др.
РЕД ЗА КАНДИДАТСТВАНЕ
Кандидатстването става на конкурсен принцип, по следния начин:

1.    Изготвяне и подаване на идеен проект.
2. Деклариране от кандидата на дяловото му участие в стойността и реализацията на проекта – финансово или нефинансово, в размер не по-малък от 25% от общата стойност на проекта;
3.   Разглеждане на предложението от комисия, назначена от Кмета на общината.
   РЕД ЗА РЕАЛИЗАЦИЯ НА ОДОБРЕНИ ПРОЕКТИ
1. Сключване на споразумение за реализация на проекта.

2. Предоставяне на материали (ако това се предвижда в проекта) от Община Златоград, с предавателно-приемателен протокол;
3. Превеждане на финансовия принос на инициативната група/фирмата/НПО, по сметка на община Златоград; 
4. Отчет и приемане на обекта.
КОНТРОЛ ПО РЕАЛИЗАЦИЯ НА ДЕЙНОСТИТЕ И ИЗРАЗХОДЕНИТЕ СРЕДСТВА
Контролът по реализацията на дейностите и изразходените средства, при реализацията на публично-частното партньорство, се осъществява от комисия, създадена със заповед на Кмета на Община Златоград, която прави периодични проверки за степента на завършеност на обекта, със съставянето на междинни констативни протоколи и протоколи за поддържането на обекта след завършването му.

Кметът на Община Златоград отчита ежегодно изпълнението на Програмата пред Общински съвет Златоград.
МЕРКИ ЗА ПОПУЛЯРИЗИРАНЕ НА ПРОГРАМАТА
За запознаване на гражданите на Община Златоград с настоящата Програма за реализация на благоустройствени мероприятия, с нейните цели, направления, допустими дейности, ред за кандидатстване се изготвя съобщение, което се разпространява чрез популярни местни медийни канали. 
Настоящата Програма е приета, на редовно заседание на Общински съвет Златоград, с Решение № Е 744/29.07.2014г. по Протокол № 58 и влиза в сила от 01.08.2014г.

 
Адв. ГРИГОР ДЖАНГАЛОВ
Председател на Общински съвет 

на Община Златоград

